Seneste våben i kampen mod udsigten til fem havvindmøller ud fra kysten ved palmestranden i Frederikshavn er flyers med teksten ”Hirsholm uden Møller”. Bag dem står Dorte Tofting, formand for Hirsholm Uden Møller. Hun er tyet til de førnævnte flyers, fordi hun ikke mener, at havvindmøller hører til i området mellem Frederikshavn og Hirsholmene. -	Jeg synes, det er en katastrofe for det store rekreative område på både Hirsholmene og på palmestranden, fortæller hun, imens vinden har fat i palmerne omkring hende. Gruppen bag Hirsholm Uden Møller kæmper imod planerne om havvindmøller 4,5 km ud fra kysten – tæt på fredede områder ved øgruppen Hirsholmene. Her findes ynglende fugle og unikke boblerev på havbunden. -	Vi vil gerne passe på det område, understreger Dorte Tofting. Ingen varig miljøskade På trods af at Hirsholmene er totalfredede, er der givet tilladelse til at arbejde videre med opsætningen af fem vindmøller. Det er virksomheden European Energy, som står bag projektet. Virksomheden har fået udarbejdet en miljøkonsekvens-rapport for projektet. I rapporten er konklusionen blandt andet, at de fem havvindmøller vil kunne forringe vandkvaliteten, give marsvin og sæler høretab og at fisk vil forsvinde. Samlet set slår rapporten dog fast, at der ikke er noget længerevarende miljø- eller naturtab ved projektet. TV2 Nord sendte live fra borgermødet med Andreas Lauridsen, Head of Offshore Wind hos European Energy og Borgmester i Frederikshavn Kommune, Birgit S. Hansen (S) - se med her:
Torsdag aften er der borgermøde i Frederikshavn omkring et vindmølleprojekt mellem Frederikshavn og Hirsholmene. Gruppen Hirsholm Uden Møller kæmper imod vindmølleplanerne.